Det er muligt at få en præfabrikeret kvist, der blot skal monteres på taget. Den er lavet på en fabrik eller et værksted og er klar til at blive monteret. Du kan også vælge en samle selv løsning, hvor du får leveret en i større dele, som skal samles. Det kan være en lidt billigere løsning end den præfabrikerede, men til gengæld er den ikke lige så nem at montere. Der er også en tredje mulighed, hvor det er muligt, at få en specialist til at designe en særligt til dit hus.
Nogle af producenterne af de præfabrikerede kviste er: Quattro, Færdigkvist, Quinntus og Vestkvisten. Når du søger på forhandlerne, kan du sammenligne pris for den færdige kvist, hvad levering omfatter, hvor meget du selv kan vælge i forhold til form og materialer og leveringstid.
Mange bruger den præfabrikerede kvist, da den er nem at se i et katalog, og der findes et bredt udvalg, så du nemt kan finde en til dit hus. Fordelen er, at den hurtigt og nemt kan blive monteret, og tiden, hvor huset står åbent for vind og vejr, bliver minimeret.